wannaphong/clean_thaiwikipedia huggingface dataset:
# เนนารา
เนนารา  เป็นเว็บท่าอย่างเป็นทางการของรัฐบาลเกาหลีเหนือ เป็นเว็บไซต์แรกในเกาหลีเหนือ และถูกสร้างขึ้นเมื่อ ค.ศ. 1996 หมวดหมู่ของเว็บท่าประกอบด้วยการเมือง การท่องเที่ยว ดนตรี การค้าต่างประเทศ ศิลปะ สื่อมวลชน เทคโนโลยีสารสนเทศ ประวัติศาสตร์ และ "เกาหลีเป็นหนึ่งเดียว"

 ภาพรวม 
เว็บไซต์มีสิ่งตีพิมพ์ต่าง ๆ เช่น หนังสือพิมพ์ เดอะเปียงยางไทมส์, นิตยสาร , นิตยสาร โคเรียทูเดย์ และนิตยสาร ฟอเรนเทรด รวมถึงข่าวจากสำนักข่าวกลางเกาหลี

ผู้ใช้ในเกาหลีใต้ไม่สามารถเข้าถึงเว็บไซต์นี้เนื่องจากถูกทางการเกาหลีใต้บล็อกตั้งแต่ ค.ศ. 2011 และ กรกฎาคม ค.ศ. 2014 การบล็อกนี้ก็ยังคงมีผลอยู่
# เถา หฺวาง
เถา หฺวาง (เสียชีวิต ค.ศ. 290) หรือ เอี้ยวเฮง ชื่อรอง ชื่ออิง  เป็นขุนพลและขุนนางชาวจีนของรัฐง่อก๊กในยุคสามก๊ก และภายหลังเป็นขุนพลและขุนนางของราชวงศ์จิ้น เถา หฺวางมีชื่อเสียงอย่างมากจากการปกครองมณฑลเกาจิ๋วเป็นเวลามากกว่า 20 ปี ในยุคของง่อก๊กและราชวงศ์จิ้นตะวันตก เถา หฺวางยังมีส่วนร่วมในชัยชนะของง่อก๊กต่อราชวงศ์จิ้นในมณฑลเกาจิ๋วระหว่าง ค.ศ. 268 ถึง ค.ศ. 271 ซึ่งเป็นหนึ่งในชัยชนะครั้งใหญ่ไม่กี่ครั้งที่ง่อก๊กเอาชนะราชวงศ์จิ้นในช่วงปลายยุคสามก๊ก
# 200 (ภาพยนตร์)
200 เป็นภาพยนตร์สั้นแอนิเมชันใน ค.ศ. 1975 ที่กำกับโดยวินซ์ คอลลินส์ สร้างขึ้นเพื่อเป็นเกียรติแก่การครบรอบ 200 ปีประเทศสหรัฐที่กำลังจะเกิดขึ้นในขณะนั้นNew Arrivals: Shorts by Vince Collins|Night Flight Plus

สรุป
ประวัติศาสตร์แนวลัทธิประทับใจแบบสั้นอันแปลกประหลาดของประเทศสหรัฐผ่านสัญลักษณ์อันโด่งดังท่ามกลางการแสดงความรำลึกเนื่องในโอกาสครบรอบ 200 ปีTHIS IS A PUBLIC SERVICE ANNOUNCEMENT: AMERICAN NIGHTMARE|London Short Film Festival

การผลิต
ภาพยนตร์เรื่องนี้ได้รับทุนจาก Young Filmmaker Bicentennial Project Grant ที่เปิดตัวในเดือนตุลาคม ค.ศ. 1974 โดยเป็นหนึ่งในภาพยนตร์เจ็ดเรื่องที่จัดจำหน่าย สนับสนุน และผลิตโดย USIAUSIA (อีกหกเรื่องคือ An American Tune, Winter Count, Came to Here From Over There, Homespun, The Strangers และ Apache Bill) ที่ประทับใจในแอนิเมชันของภาพยนตร์มากถึงขั้นสั่งซื้อภาพยนตร์อื่น ๆ ของเขาอีกหกเรื่อง รวมถึงภาพยนตร์สั้น Euphoria ที่ได้รับรางวัล Student Academy AwardImpaired Movies Under the Influence 1908-1978 (PDF) by The Sprocket Society
# การเข้าซื้อกิจการของเครดิตสวิสโดยยูบีเอส
เมื่อวันที่ 19 มีนาคม ค.ศ. 2023 ธนาคาร UBS Group AG ของสวิตเซอร์แลนด์ได้ตกลงที่จะซื้อกิจการของเครดิตสวิสในราคา 3,000 ล้านฟรังก์สวิส (3,200 ล้านดอลลาร์สหรัฐ) ในข้อตกลงด้วยหุ้นทั้งหมดที่ได้รับการไกล่เกลี่ยโดยรัฐบาลสวิตเซอร์แลนด์และหน่วยงานกำกับดูแลตลาดการเงินของสวิตเซอร์แลนด์ ธนาคารแห่งชาติสวิสสนับสนุนข้อตกลงดังกล่าวโดยจัดสรรสภาพคล่องทางการตลาดมากกว่า 100,000 ล้านฟรังก์สวิส (104,000 ล้านดอลลาร์สหรัฐ) ให้แก่ยูบีเอสหลังจากการเข้าซื้อกิจการของเครดิตสวิส ในขณะที่รัฐบาลสวิสให้การค้ำประกันแก่ยูบีเอสเพื่อชดเชยความสูญเสียสูงถึง 9 พันล้านฟรังก์สวิส (9.6 พันล้านดอลลาร์สหรัฐ) ในระยะสั้น นอกจากนี้ พันธบัตรชั้น 1 มูลค่า 16 พันล้านฟรังก์สวิส (17.2 พันล้านดอลลาร์สหรัฐ) ก็ถูกปรับลดมูลค่าลงเป็นศูนย์
# ภูมิลักษณ์
thumb|upright|ภาพจากดาวเทียมใช้สีเทียม แสดงภูมิลักษณ์ของศูนย์กลางเมืองในเขตมหานครนิวยอร์ก โดยมีแมนแฮตตันเป็นศูนย์กลางของภาพ

ภูมิลักษณ์ หรือ ลักษณะภูมิประเทศ"ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ  topography  ว่า "ภูมิลักษณ์"  หรือ "ลักษณะภูมิประเทศ" เป็นการศึกษาเกี่ยวกับรูปแบบและลักษณะพื้นผิวของพื้นที่ ภูมิลักษณ์ของพื้นที่อาจหมายถึงธรณีสัณฐานและลักษณะต่าง ๆ หรือคำบรรยายหรือการพรรณนาในแผนที่

ภูมิลักษณ์เป็นสาขาวิชาหนึ่งในวิทยาศาสตร์โลกกับวิทยาดาวเคราะห์ และเกี่ยวข้องกับรายละเอียดในท้องถิ่นโดยทั่วไป ไม่เพียงแต่รูปผิวนูนเท่านั้น แต่ยังรวมถึงคุณลักษณะทางธรรมชาติ ที่มนุษย์สร้างขึ้น และทางวัฒนธรรม เช่น ถนน ขอบเขตที่ดิน และอาคารต่าง ๆ ในสหรัฐ ภูมิลักษณ์มักหมายถึงรูปผิวนูนโดยเฉพาะ แม้แผนที่ภูมิลักษณ์ของหน่วยงาน United States Geological Survey จะไม่บันทึกเพียงแค่เส้นชั้นความสูงเท่านั้น แต่รวมถึงถนน สถานที่ที่มีผู้อยู่อาศัย โครงสร้าง ขอบเขตที่ดิน ฯลฯ

ภูมิลักษณ์ในความหมายแคบหมายถึงการบันทึกของรูปผิวนูนหรือภูมิประเทศ ความเป็นสามมิติของพื้นผิว และการระบุธรณีสัณฐานเฉพาะ ซึ่งเรียกอีกอย่างหนึ่งว่า ธรณีสัณฐานมิติ (geomorphometry) ในการใช้งานสมัยใหม่ สิ่งนี้เกี่ยวข้องกับการสร้างข้อมูลระดับความสูงในเชิงเลข (แบบจำลองระดับสูงเชิงเลข; DEM) มักถือว่าครอบคลุมถึงการแสดงธรณีสัณฐานบนแผนที่ในรูปแบบกราฟิก โดยใช้เทคนิคการแสดงรูปผิวนูนของแผนที่ เช่น เส้นชั้นความสูง การไล่ระดับสีตามความสูง (hypsometric tints) และการแรเงารูปผิวนูน (relief shading)

เชิงอรรถและอ้างอิง
# ศาลสูงโตเกียว
ศาลสูงโตเกียว  เป็นศาลสูงซึ่งตั้งอยู่ในเขตชิโยดะ กรุงโตเกียว ประเทศญี่ปุ่น ถือเป็นศาลที่มีอำนาจพิจารณาคดีที่ถูกอุทธรณ์ขึ้นมาจากบรรดาศาลยุติธรรมซึ่งมีที่ตั้งในกรุงโตเกียวและจังหวัดปริมณฑล

 คดีซึ่งศาลชั้นต้นคือศาลภาคหรือศาลครอบครัว ให้ยื่นอุทธรณ์ต่อศาลสูง
 คดีซึ่งศาลชั้นต้นคือศาลแขวง ต้องยื่นอุทธรณ์ผ่านศาลภาคเสียก่อน หากศาลภาคมีคำสั่งรับอุทธรณ์ คดีจะถูกส่งต่อให้อยู่ในอำนาจพิจารณาของศาลสูง

นอกจากบทบาทในฐานะศาลอุทธรณ์ ศาลสูงโตเกียวยังมีอำนาจในฐานะศาลชั้นต้นสำหรับบางคดีพิเศษที่กฎหมายกำหนดไว้ นอกจากนี้ ศาลสูงโตเกียวยังมีศาลชำนัญพิเศษที่ชื่อว่า ศาลสูงคดีทรัพย์สินทางปัญญา (知的財産高等裁判所) ซึ่งทำหน้าที่พิจารณาคดีข้อพิพาทเกี่ยวกับสิทธิบัตรและลิขสิทธิ์ที่อยู่ในเขตอำนาจของศาลสูงโตเกียว

ในปี 2024 ศาลสูงโตเกียวมี 24 องค์คณะคดีแพ่ง 12 องค์คณะคดีอาญา แต่ละองค์คณะประกอบด้วยผู้พิพากษาสามคน ยกเว้นคดีความผิดเกี่ยวกับการกบฏ จะมีผู้พิพากษาห้าคน
# อ็องตวน อาร์โน
อ็องตวน อาร์โน (เกิด 4 มิถุนายน ค.ศ. 1977) เป็นนักธุรกิจชาวฝรั่งเศสที่เป็นรองประธานและซีอีโอของดียอร์ เขาเป็นบุตรคนที่สองและเป็นบุตรชายคนโตของแบร์นาร์ อาร์โน มหาเศรษฐีเจ้าของแอลวีเอ็มเอช ตระกูลอาร์โนเป็นตระกูลที่มีความมั่งคั่งเป็นอันดับสองของโลก

 ชีวิตวัยเด็กและการศึกษา 
อ็องตวนเกิดที่รูแบเป็นบุตรชายของแบร์นาร์ อาร์โนและ Anne Dewavrin ภรรยาคนแรกของเขา เขาจบการศึกษาจาก HEC Montréal และ INSEADAntoine Arnault - Bloomberg biography, Bloomberg

 อาชีพ 
อ็องตวนเริ่มต้นอาชีพในแผนกโฆษณาของหลุยส์ วิตตอง ในปี ค.ศ. 2005 เขาได้รับการเสนอชื่อให้เป็นคณะกรรมการบริหาร และในปี ค.ศ. 2007 เขาได้รับแต่งตั้งให้ดำรงตำแหน่งผู้อำนวยการฝ่ายสื่อสารAntoine Arnault biography - Investing BusinessWeek, Investing BusinessWeek

อ็องตวนได้สร้างแคมเปญ "Core Values" ขึ้นในปี ค.ศ. 2012 โดยมีบุคคลสำคัญทางการเมือง (มีฮาอิล กอร์บาชอฟ) นักกีฬาอาชีพ (มูฮัมหมัด อาลี, ซีเนดีน ซีดาน) และคนดัง (ฌอน คอนเนอรี, ฟรานซิส ฟอร์ด คอปโปลา, คีท ริชาดส์) เข้าร่วมVuitton’s New Great, Vogue UK, 13 June 2012.

ในปี ค.ศ. 2008 อ็องตวนได้รับการเสนอชื่อให้ดำรงตำแหน่งคณะกรรมการอิสระด้านบรรณาธิการของ Les Echos ซึ่งเป็นหนังสือพิมพ์รายวันชั้นนำของฝรั่งเศสBernard Arnault nomme son fils au comité éditorial des Echos, Rue 89, 6 May 2008. และในปี ค.ศ. 2009 เขาอยู่ในรายชื่อ Young Global Leader HonoureesYoung Global Leader Honorees 2009 , We forum

ในปี ค.ศ. 2011 อองตวนได้เปิดตัว "Special Days" ของแอลวีเอ็มเอชซึ่งมีจุดมุ่งหมายเพื่อสื่อสารเกี่ยวกับความเชี่ยวชาญของกลุ่ม
# อะมัล นัศรุดดีน
อะมัล นัศรุดดีน (, ; 31 กรกฎาคม ค.ศ. 1928 – 9 กุมภาพันธ์ ค.ศ. 2025) เป็นนักเขียนและนักการเมืองชาวดรูซเชื้อสายอิสราเอลที่ดำรงตำแหน่งเป็นสมาชิกคเนสเซตในพรรคลิคุดระหว่าง ค.ศ. 1977 ถึง 1988 ใน ค.ศ. 2023 เขาได้รับรางวัลอิสราเอลไพรซ์จากการอุทิศต่อสังคมและรัฐเป็นพิเศษ

อาชีพ
อะมัลเกิดที่ดาลิยะตุลกัรมัลในวันที่ 31 กรกฎาคม ค.ศ. 1928

อะมัลเป็นหัวหน้าแผนกสำหรับทหารปลดประจำการตั้งแต่ ค.ศ. 1961 ถึง 1964 และเป็นผู้ก่อตั้งกับผู้อำนวยการโครงการอนุสรณ์ Yad LeBanim ตั้งแต่ ค.ศ. 1964 ถึง 1971 เขาทำหน้าที่เป็นเลขานุการของ Daliyat al-Karmel และสภาแรงงาน Isfiya ใน ค.ศ. 1969 ลุตฟี ลูกชายของเขาถูกสังหารในวันสุดท้ายของการรับใช้ชาติ

ตอนแรกเป็นสมาชิกมาไป จากนั้นจึงเข้าเป็นสมาชิกเฮรุตใน ค.ศ. 1971 เขาอยู่ในรายชื่อลิคุด (พันธมิตรเฮรุตและพรรคฝ่ายขวาอื่น ๆ) ในการเลือกตั้งคเนสเซต ค.ศ. 1973 แต่ไม่ได้ที่นั่ง กระนั้น เขาเข้าคเนสเซตในวันที่ 21 มกราคม ค.ศ. 1977 แทนที่ Akiva Nof ผู้ลาออกหลังออกจากลิคุด อะมัลได้รับเลือกอีกครั้งในการเลือกตั้งพฤษภาคม ค.ศ. 1977 ค.ศ. 1981 และ 1984 ก่อนเสียที่นั่งในการเลือกตั้ง ค.ศ. 1988.

ใน ค.ศ. 1973 อะมัลก่อตั้ง Zionist Druze CircleThe Druzes in the Jewish state: a brief history By Kais Firro, page 210Minorities in the Middle East: a history of struggle and self-expression. By Mordechai Nisan. McFarland, 2002 p. 109 กลุ่มที่มีจุดมุ่งหมายเพื่อกระตุ้นให้ชาวดรูซสนับสนุนรัฐอิสราเอลอย่างเต็มที่และไม่มีเงื่อนไขThe Arab minority in Israel, 1967-1991: political aspects By Jacob M. Landau. p. 46 ในหัวเรื่องด้วยความเชื่อความสัมพันธ์ระหว่างชาวยิวกับชาวดรูซ เขากล่าวว่า: "เราเชื่อในคัมภีร์เดียวกันกับชาวยิว เราเชื่อว่าอิสอัคเป็นผู้ถูกนำไปเชือด ไม่ใช่อิชมาเอล มุฮัมมัดไม่ใช่ศาสดาของเรา เราคือลูกหลานของเยโธร พ่อเขยของโมเสส"

ใน ค.ศ. 2008 หลานชายที่มีชื่อว่าลุตฟีด้วย ถูกสังหารในช่วงปฏิบัติการแคสต์ลีด ใน ค.ศ. 2023 อะมัลได้รับรางวัลอิสราเอลไพรซ์จากการอุทิศต่อสังคมและรัฐเป็นพิเศษ เขาเสียชีวิตในวันที่ 9 กุมภาพันธ์ ค.ศ. 2025 ด้วยอายุ 96 ปี
# ยากูชิจิ
ยากูชิจิ หรือ วัดยากูชิ  เป็นหนึ่งในวัดพุทธเก่าแก่และมีชื่อเสียงที่สุดในญี่ปุ่น คือวัดพุทธมหายานนิกายโฮสโซ ก่อตั้งในปี ค.ศ. 680 ในยุคอาซูกะ เป็นหนึ่งในวัดใหญ่ทั้งเจ็ดแห่งนันโตที่ตั้งอยู่ในเมืองนาระ และเป็นหนึ่งในสถานที่สำคัญที่ขึ้นทะเบียนเป็นมรดกโลกในนาม "อนุสรณ์สถานทางประวัติศาสตร์นาระโบราณ" เมื่อ พ.ศ. 2541 มรดกโลกโดยองค์การยูเนสโกHistoric Monuments of Ancient Nara

วัตถุบูชาหลักของวัดคือ "ยาคุชิ เนียวไร" หรือ พระไภษัชยคุรุ และเป็นที่มาของชื่อวัด

ประมวลภาพ
# ไฮน์ริช เอเบอร์บัค
ไฮน์ริช เอเบอร์บัค (10 พฤศจิกายน ค.ศ. 1895 – 13 กรกฎาคม ค.ศ. 1992) เป็นนายพลชาวเยอรมันในช่วงสงครามโลกครั้งที่สอง ซึ่งเป็นผู้บัญชาการกองทัพยานเกราะที่ 5 ในระหว่างที่ฝ่ายสัมพันธมิตรบุกครองนอร์ม็องดี เขาได้รับเหรียญอัศวินกางเขนเหล็กพร้อมใบโอ๊กจากนาซีเยอรมนี

 สงครามโลกครั้งที่ 1 
ไฮน์ริช เอเบอร์บัค เกิดเมื่อวันที่ 24 พฤศจิกายน 1895 ที่เมืองชตุทการ์ทในจักรวรรดิเยอรมัน เอเบอร์บัคสำเร็จการศึกษาด้วย ประกาศนียบัตรมัธยมศึกษาตอนปลาย เมื่อวันที่ 30 มิถุนายน ค.ศ. 1914 เมื่อวันที่ 1 กรกฎาคม 1914 เอเบอร์บัคเข้าร่วมกองทัพ ราชอาณาจักรเวือร์ทเทิมแบร์ค เมื่อสงครามโลกครั้งที่หนึ่งเริ่มต้นขึ้นหน่วยของเอเบอร์บัคก็ถูกส่งไปยังแนวรบด้านตะวันตกเมื่อวันที่ 16 ตุลาคม ค.ศ. 1914 เอเบอร์บัคได้รับบาดเจ็บที่ต้นขาจากสะเก็ดปืนใหญ่ในเดือนกันยายน ค.ศ. 1915 เอเบอร์บัคได้รับบาดเจ็บสาหัส เสียจมูกไปส่วนหนึ่งและถูกกองกำลังฝรั่งเศสจับเป็นเชลยศึก ในช่วงทศวรรษที่ 1920 เอเบอร์บัคจึงเลือกที่จะไปเป็นเจ้าหน้าที่ตำรวจ ในปี ค.ศ. 1935 เขาจึงเข้าร่วมกับแวร์มัคท์ ในปี ค.ศ. 1938 เอเบอร์บัคได้รับแต่งตั้งให้เป็นผู้บัญชาการกรมยานเกราะในกองพลยานเกราะที่ 4 ที่เพิ่งจัดตั้งขึ้นภายใต้การนำของนายพลจอร์จ ฮันส์ ไรน์ฮาร์ด

 สงครามโลกครั้งที่ 2 
เอเบอร์บัคเข้าร่วมในการบุกครองโปแลนด์ ของ ทัพนาซีเยอรมัน ในเดือนกันยายน 1939 และในปี 1940 ยุทธการที่ฝรั่งเศสหน่วยของเขาได้สนับสนุนการบุกโจมตีของนายพล ฮัสโซ ฟ็อน มันท็อยเฟิล ข้ามแม่น้ำเมิซในเดือนพฤษภาคม ไม่นานหลังจากที่เยอรมนีเริ่มบุกสหภาพโซเวียตในเดือนมิถุนายน 1941 เขาได้รับมอบหมายให้เป็นผู้บัญชาการกองพลยานเกราะที่ 5 ในกองพลยานเกราะที่ 24 ของ เลโอ ไกเออร์ ฟ็อน ชเว็พเพินบวร์ค

ระหว่างยุทธการที่มอสโกเอเบอร์บัคเป็นหัวหอกใน การรุกของ กลุ่มยานเกราะที่ 2 ไปทางมอสโกว์ ในฐานะผู้บัญชาการกองพันผสมกองพันยานเกราะที่ 4
# ศาลพระกาฬ (แก้ความกำกวม)
ศาลพระกาฬ อาจหมายถึง
 ศาลพระกาฬ เทศบาลเมืองลพบุรี จังหวัดลพบุรี
 ศาลพระกาฬ บริเวณสะพานชีกุน จังหวัดพระนครศรีอยุธยา
 ศาลพระกาฬ ภายในวัดพระพุทธบาทราชวรมหาวิหาร จังหวัดสระบุรี
 ศาลพระกาฬ ภายในกระทรวงมหาดไทย ถนนอัษฎางค์ แขวงวัดราชบพิธ เขตพระนคร กรุงเทพมหานคร
 ศาลพระกาฬ บริเวณตลาดวังม่วง อำเภอวังม่วง จังหวัดสระบุรี
 ศาลพระกาฬ ภายในวัดบ้านโป่ง อำเภอบ้านโป่ง จังหวัดราชบุรี
# พระกาฬ (แก้ความกำกวม)
พระกาฬ อาจหมายถึง

 พระกาฬ เทพบุรุษในศาสนาพราหมณ์ ฮินดู
 พระกาฬ หนึ่งในเทพธรรมบาลของศาสนาพุทธนิกายวัชรยานและรวมตันตระ 
 พระกาฬ เทพารักษ์บุรุษในศาสนาพื้นเมืองเดิมของไทย
# ทะเลสาบโครนอตสโกเย
ทะเลสาบโครนอตสโกเย  เป็นทะเลสาบรูปสามเหลี่ยมที่ตั้งอยู่ในดินแดนคัมชัตกา ประเทศรัสเซีย ห่างจากหุบเขาแห่งน้ำพุร้อน  ทางตอนเหนือ และห่างจากชายฝั่งทางตะวันออกของคาบสมุทรคัมชัตคา  ทะเลสาบแห่งนี้ได้ตั้งชื่อตามภูเขาไฟโครนอตสกีที่ซึ่งเป็นส่วนหนึ่งของเทือกเขาตะวันออกในคาบสมุทรคัมชัตคา โดยคาดว่าชื่อของทะเลสาบอาจมาจากคำว่า krának ในภาษาอิเทิลเมนที่แปลว่า "ภูเขาหินสูง" อนึ่ง เมื่อ 10,000 ปีก่อน ลาวาและหินภูเขาไฟจากการปะทุของภูเขาไฟโครนอตสกีและคราเชนินนิคอฟได้ไหลไปปิดกั้นแม่น้ำโครนอตสกายาเลยเกิดเป็นทะเลสาบโครนอตสโกเยขึ้น

ทะเลสาบโครนอตสโกเยครอบคลุมพื้นที่ราวกว่า  และมีความลึกเฉลี่ยอยู่ที่  จึงทำให้สามารถจุน้ำได้  ทะเลสาบแห่งนี้มีพื้นที่ราบลุ่มอยู่ที่  โดยมีแม่น้ำลิซต์เวนนิชนายา, อูซานา, และอูซอน เป็นแม่น้ำสายสำคัญที่ไหลลงสู่ทะเลสาบ น้ำจากทะเลสาบไหลลงสู่แม่น้ำโครนอตสกายาในมุมทางทิศตะวันออกเฉียงใต้ของทะเลสาบ โดยที่แม่น้ำไหลยาว  ไปทางทิศตะวันออกเฉียงใต้สู่มหาสมุทรแปซิฟิก

ทะเลสาบโครนอตสโกเยจะแข็งตัวตั้งแต่ปลายเดือนธันวาคมถึงกลางเดือนพฤษภาคมในระดับความหนาหนึ่งเมตร ทะเลสาบแห่งนี้เป็นทะเลสาบที่มีอุณหภูมิคงที่โดยมีอุณหภูมิจะคงที่ตั้งแต่เดือนกรกฎาคมถึงปลายเดือนพฤศจิกายน จึงทำให้น้ำในทะเลสาบมีอุณหภูมิต่ำแม้แต่ในฤดูร้อน โดยจะคงตัวอยู่ที่ไม่เกิน  แม้นในเดือนกันยายนที่ร้อนที่สุดของคาบสมุทรก็ตาม รวมทั้งค่าพีเอชของผิวดินลดลงจาก 8.7 จนเหลือ 8.0 ในระหว่างฤดูกาลเพาะปลูกพืช

พื้นที่โดยรอบของทะเลสาบเป็นพื้นที่ไม่มีคนอยู่อาศัยและได้รับการคุ้มครองในฐานะเขตอนุรักษ์ธรรมชาติโครนอตสกีที่ซึ่งเป็นส่วนหนึ่งของแหล่งมรดกโลกแห่งภูเขาไฟคัมชัตคา ชาวรัสเซียกลุ่มแรกที่ไปถึงทะเลสาบแห่งนี้คือสมาชิกของคณะสำรวจคาบสมุทรคัมชัตคาของ F. P. Ryabushinsky ในปีค.ศ. 1908 ที่ซึ่งเกาะต่าง ๆ ในทะเลสาบแห่งนี้ได้รับการตั้งชื่อตามพวกเขา
# กองทัพยานเกราะที่ 5 (แวร์มัคท์)
กองทัพยานเกราะที่ 5  เป็นชื่อของหน่วยยานเกราะสองหน่วยของเยอรมันในช่วงสงครามโลกครั้งที่สอง หน่วยแรกก่อตั้งขึ้นในปี ค.ศ. 1942 ในระหว่างการทัพแอฟริกาเหนือ และยอมจำนนต่อฝ่ายสัมพันธมิตรที่เมืองตูนิสในปี ค.ศ. 1943 หน่วยที่ 2 ได้รับการจัดตั้งขึ้นใหม่ในฝรั่งเศสในปี ค.ศ. 1944 ต่อสู้ในยุโรปตะวันตกและยอมจำนนในรัวร์พ็อตเก็ตในปี ค.ศ. 1945

 ประวัติ  
กองทัพยานเกราะที่ 5 ถูกจัดตั้งขึ้นเมื่อเดือนพฤษภาคม ค.ศ. 1942 เพื่อเป็นหน่วยทหารหลักในแนวรบตะวันตก และภายหลังถูกส่งไปสนับสนุนกองทัพแอฟริกาของเยอรมันในแอฟริกาเหนือ โดยอยู่ภายใต้การบังคับบัญชาของจอมพลเออร์วิน รอมเมล และต่อมาอยู่ภายใต้การควบคุมของจอมพลฮันส์-ยูร์เกน ฟ็อน อาร์นิม

หน่วยนี้มีบทบาทสำคัญในยุทธการคัสเซรีนพาสส์ (Battle of Kasserine Pass) ซึ่งเป็นชัยชนะของเยอรมันในช่วงต้นของการเผชิญหน้ากับกำลังทหารสหรัฐฯ ที่เพิ่งเข้าสู่สงครามในแอฟริกาเหนือ อย่างไรก็ตาม กองทัพยานเกราะที่ 5 ต้องล่าถอยเมื่อฝ่ายสัมพันธมิตรมีชัยในยุทธการตูนิเซีย และยอมจำนนในเดือนพฤษภาคม ค.ศ. 1943

หลังจากนั้น หน่วยนี้ถูกจัดตั้งขึ้นใหม่ในยุโรป และมีส่วนร่วมในการป้องกันฝรั่งเศสจากการบุกของฝ่ายสัมพันธมิตรในปี 1944 รวมถึงในยุทธการตอกลิ่ม (Battle of the Bulge) ซึ่งเป็นหนึ่งในการรุกใหญ่ครั้งสุดท้ายของเยอรมนีในแนวรบด้านตะวันตก

 ผู้บัญชาการ 

 กองทัพยานเกราะที่ 5 (แอฟริกาเหนือ) 

 กลุ่มยานเกราะตะวันตก (Panzer Group West) 

 กลุ่มยานเกราะเอเบอร์บัค (Panzer Group Eberbach) 

 กองทัพยานเกราะที่ 5 (ฝรั่งเศส)
# มัสยิดมุฮัมมัด อัลอะมีน
มัสยิดมุฮัมมัด อัลอะมีน  หรือเรียกเป็น มัสยิดสีน้ำเงิน เป็นมัสยิดนิกายซุนนีที่ใจกลางนครเบรุต ประเทศเลบานอน

ในคริสต์ศตวรรษที่ 19 มีการสร้างซาวิยะฮ์บนพื้นที่นี้ การเตรียมการหลายสิบปีเพื่อให้ได้ที่ดินเพียงพอติดกับซะวิยะฮ์หลังเก่า นำไปสู่การสร้างมัสยิดหลังใหม่ในที่สุด มัสยิดนี้เปิดดำเนินการใน ค.ศ. 2008 และตั้งอยู่ติดกับอาสนวิหารมาโรไนต์แห่งนักบุญจอร์จ

 ประวัติ 
ในคริสต์ศตวรรษที่ มีการสร้างซาวิยะฮ์ตามชื่อชัยค์ Abu Nasr al-Yafi บนพื้นที่นี้ ซูก Abu Nasr ตั้งอยู่ในพื้นที่เดียวกัน และเปิดใช้งานร่วมกับซาวิยะฮ์จนถึง ค.ศ. 1975

เมื่อวันที่ 4 สิงหาคม ค.ศ. 2020 มัสยิดนี้ได้รับความเสียหายอย่างหนักจากเหตุระเบิดในเบรุต โคมไฟระย้าและหน้าต่างแตกกระจาย ทิ้งเศษแก้วบนพื้น

 การก่อสร้างและรูปแบบ 
หลังสงครามกลางเมืองเลบานอนสิ้นสุด และการบริจาคโดยนายกรัฐมนตรี เราะฟีก อัลฮะรีรี มัสยิดมุฮัมมัด อัลอะมีนถูกวางรากฐานในเดือนพฤศจิกายน ค.ศ. 2002 อัลฮะรีรีถูกลอบสังหารเมื่อวันที่ 14 กุมภาพันธ์ ค.ศ. 2005 และร่างของเขาถูกฝังไว้ข้าง ๆ มัสยิดภายในจัตุรัสผู้พลีชีพแห่งเบรุต มัสยิดแห่งนี้ใช้สำหรับพิธีศพของอัลฮะรีรี

ในระหว่างการก่อสร้างมัสยิด นักโบราณคดีค้นพบส่วนหนึ่งของถนนโรมันสายหลักตะวันออก–ตะวันตก (เดกูมานุส มักซิมุส) พร้อมปูหินและเสา หลังวางศิลาฤกษ์ของมัสยิด จึงมีการปูคอนกรีตใน ค.ศ. 2003 ต่อมาใน ค.ศ. 2005 เริ่มมีการสร้างโครงสร้างมัสยิด และเปิดใช้งานใน ค.ศ. 2008

มัสยิดออกแบบให้คล้ายกับสภาปัตยกรรมออตโตมันเติร์กโดย Azmi Fakhoury ซึ่งสามารถจุคนได้ถึง 6,400 คน มัสยิดนี้มีโดม 5 แห่ง ทั้งหมดทำมาจากกระเบื้องสีฟ้า รายละเอียดภายในมีเพดานแบบลวดลายและโดมทรงกลม มีเครื่องประดับที่ดูเหมือนโคมระย้าห้อยอยู่หน้ามิห์รอบ

 ภาพ
# แกริแย
เยเร มิกาเอล เปอเฮอเนน (, ; เกิดวันที่ 21 ตุลาคม ค.ศ. 1993) หรือชื่อในวงการ แกริแย  เป็นแร็ปเปอร์ นักร้อง และนักแต่งเพลงชาวฟินแลนด์ เขาเป็นตัวแทนของในการประกวดเพลงยูโรวิชันปี 2023 ด้วยเพลง "ชะชะช่า" โดยได้รับอันดับที่สองด้วยคะแนนรวม 526 คะแนน และได้รับคะแนนสูงสุดในผลการลงคะแนนเสียงจากผู้ชมด้วยคะแนน 376 คะแนน ผลงานของเขาขึ้นถึงอันดับ 1 ในชาร์ตเพลงในฟินแลนด์ สวีเดน ลัตเวีย และลิทัวเนีย และขึ้นถึงอันดับ 10 ในอีก 13 ประเทศ กลายเป็นเพลงแรกในภาษาฟินแลนด์ที่ขึ้นถึงอันดับ 10 ของชาร์ตซิงเกิลแห่งสหราชอาณาจักร

แกริแยจะไว้ผมทรงกะลาครอบและสวมชุดสูทสีเหลือง แต่จะถอดชุดออกและแสดงโดยไม่สวมเสื้อเป็นภาพลักษณ์ของเขา เปอเฮอเนนใช้ชื่อ ไปดาตอนเรียฮูยา (,) ในโซเชียลมีเดีย เป็นการอ้างถึงซิงเกิลแร็ปพังก์หนึ่งของเขาในชื่อเดียวกัน เขาแสดงความเชื่อว่าการเปลือยท่อนบนควรเป็นที่ยอมรับได้ไม่ว่าจะมีรูปร่างหรือขนาดใดก็ตาม

เปอเฮอเนนได้กล่าวถึงรัมสไตน์ว่าเป็นผู้มีอิทธิพลต่อเขาอย่างมาก และเขาก็ยังมีรอยสักรูปรัมสไตน์บริเวณหน้าอกอีกด้วย

เปอเฮอเนนถูกพบว่าได้มีความเกี่ยวข้องกับโตมิ แฮปเปอลา ซึ่งรู้จักกในชื่อ แฮริแย หรือ ไปดาตอนเกียฮูยา บนโซเชียลมีเดีย) ด็อพเพิลเก็งเงอร์ของเขาที่สวมชุดสีเหลืองบนโรลเลอร์เบลด

ในการประชาสัมพันธ์เพลง "ชะชะช่า" สำหรับการประกวดเพลงยูโรวิชันปี 2023 เปอเฮอเนนได้ใช้วลี "มันบ้า มันคือปาร์ตี้"  เพื่อบรรยายเพลงของเขา โดยได้กลายเป็นอินเทอร์เน็ตมีมและเป็นวลีประจำตัวของเขาอีกด้วย เขาได้วางจำหน่ายซิงเกิลในชื่อเดียวกันร่วมกับทอมมี แคช ศิลปินชาวเอสโตเนีย เมื่อวันที่ 15 กันยายน ค.ศ. 2023
# เดเอ็ฟเบ-โพคาล 2025 รอบชิงชนะเลิศ
การแข่งขัน เดเอ็ฟเบ-โพคาล 2025 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2024–25, ฤดูกาลที่ 82 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 24 พฤษภาคม ค.ศ. 2025 ที่สนาม โอลึมเพียชตาดิโยน ใน เบอร์ลิน.

ทีม
ในตารางด้านล่างนี้, คู่ชิงชนะเลิศนับตั้งแต่ปี ค.ศ. 1943 จะเป็นยุคทสชัมเมอร์โพคาล, ตั้งแต่ปี ค.ศ. 1953 จะเป็นยุค เดเอ็ฟเบ-โพคาล.

 ทีม จำนวนการลงสนามครั้งที่ผ่านมา (ตัวหนาหมายถึงทีมชนะเลิศ) อาร์มีนีอาบีเลอเฟ็ลท์ ไม่เคย เฟาเอ็ฟเบ ชตุทการ์ท 6 (1954, 1958, 1986, 1997, 2007, 2013)

เส้นทางสู่รอบชิงชนะเลิศ
เดเอ็ฟเบ-โพคาล เริ่มต้นกับ 64 ทีมในการแข่งขันรูปแบบถ้วยน็อคเอาต์ตกรอบเดียว. มีทั้งหมดห้ารอบนำหน้าก่อนถึงนัดชิงชนะเลิศ. แต่ละทีมถูกจับสลากพบกับทีมอื่น, และผู้ชนะหลังจบ 90 นาทีจะได้ผ่านเข้ารอบ. ถ้าเสมอกัน, 30 นาทีของ การต่อเวลาพิเศษ จะได้ลงเล่น. ถ้าผลการแข่งขันยังคงระดับอยู่, การดวลลูกโทษ จะเป็นวิธีที่นำมาใช้ในการตัดสินหาทีมชนะเลิศ.

หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
 อาร์มีนีอาบีเลอเฟ็ลท์ รอบ เฟาเอ็ฟเบ ชตุทการ์ท คู่แข่งขัน ผล เดเอ็ฟเบ-โพคาล ฤดูกาล 2024–25 คู่แข่งขัน ผล ฮันโนเฟอร์ 96 2–0 (H) รอบแรก พรอยเซิน มึนสเตอร์ 5–0 (A) อูนีโอนแบร์ลีน 2–0 (H) รอบสอง แอร์สเทอร์ เอ็ฟเซ ไคเซิร์สเลาเทิร์น 2–1 (H) เอ็สเซ ไฟรบวร์ค 3–1 (H) รอบ 16 ทีมสุดท้าย ยาห์น เรเกินส์บวร์ค 3–0 (A) แวร์เดอร์เบรเมิน 2–1 (H) รอบก่อนรองชนะเลิศ เอ็ฟเซ เอาค์สบวร์ค 1–0 (H) ไบเออร์ เลเวอร์คูเซิน 2–1 (H) รอบรองชนะเลิศ แอร์เบ ไลพ์ซิช 3–1 (H)

แมตช์

รายละเอียด

 GK 1  ยอนัส แคร์สเคินRB 2  เฟลิกซ์ ฮักมันน์   CB 19 มักซีมีลีอาน กรอแบร์CB 23 เลอ็อน ชไนเดอร์  LB 4  ลุยส์ ออปปีเอDM 21 สเตฟาโน รุสโซCM 6  มาเอล คอร์บอซ (กัปตัน)CM 8  แซม ชเร็ค   RW 37 โนอาห์ ซาเรนเรน บาซี    LW 38 มารีอุส เวอร์ล   CF 11 โยเอ็ล กรอดอฟสกี   ผู้เล่นสำรอง:GK 18 เลโอ ออปเปอร์มันน์DF 3  โจเอล เฟลิกซ์    DF 24 คริสทอเฟอร์ ลันแนร์ต   MF 10 นัสซิม บูเจ็ลลับMF 13 ลูคัส คุนเซอ   MF 17 แมร์เวอิลเล เบียนกาดีFW 7  ยูลีอาน คาเนีย   FW 22 มิกา สชโรเออร์สFW 30 อิไซอาห์ ยัง   ผู้จัดการทีม: มิเชล คนีอัต  300px GK 33 อเล็คซันเดอร์ นือเบิลRB 4  โยชา ฟักโนมัน  CB 14 ลูกา จาเกซCB 24 เยฟฟ์ ชาบ็อต   LB 7  มักซีมีลีอาน มิทเทิลสตัดท์CM 16 อาตาคาน คาราซอร์ (กัปตัน)CM 6  อันเจโล สติลเลอร์   RW 8  เอนโซ มีโญต์    AM 26 เดนิซ อุนดาฟLW 27 คริส เฟือห์ริช   CF 11 นิค ว็อลเทอมาเดอผู้เล่นสำรอง:GK 1  ฟาเบียน เบร็ดโลว์DF 3  ราโมน เฮนดริกส์   DF 15 ปาสกาล สเต็นเซิลDF 29 ฟินน์ เจลต์สช์   MF 5  ยันนิก ไคเทิลMF 28 นิโคลัส นาร์เตย์   FW 9  เอร์เมดิน เดมิรอวิช   FW 18 เจมี เรเวลิงFW 25 จาค็อบ บรุน ลาร์เซินผู้จัดการทีม: เซบัสทีอัน โฮเอเนส

ผู้ช่วยผู้ตัดสิน:
เบเนดิกต์ เค็มป์เคส (เทือร์)
นิโกไล คิมเมเยอร์ (คาลส์รูเออ)
ผู้ตัดสินที่สี่:
รอแบร์ต ฮาร์ตมันน์ (วันเกิน อิม อัลล์เกา)
ผู้ช่วยผู้ตัดสินสำรอง:
ซาสชา ทิเอแลร์ต (บุชโฮลซ์ อิน แดร์ นอร์ดไฮเดอ)
ผู้ช่วยผู้ตัดสินใช้วีดิทัศน์:
เบนยามิน บรันด์ (อุนเทอร์สปีเอสไฮม์)
ผู้ช่วยของผู้ช่วยผู้ตัดสินใช้วีดิทัศน์:
เฟลิกซ์-เบนยามิน ชแวร์เมอร์ (ไลพ์ซิช)
# คิม แจ-ว็อน
คิม แจ-ว็อน (เกิด 9 กุมภาพันธ์ ค.ศ. 2001) เป็นนักแสดงและนายแบบชาวเกาหลีใต้ เขามีบทบาทในผลงานเรื่อง Our Blues (ค.ศ. 2022), Stealer: The Treasure Keeper (ค.ศ. 2023), King the Land (ค.ศ. 2023) และ Hierarchy (ค.ศ. 2024)

 ผลงาน 
 ภาพยนตร์ 
 ปี ชื่อเรื่อง บทบาท  ค.ศ. 2022 Dream Maker นัม จูฮวัน  My Life's Timeline อี ซอนแท็ก 

 ละครโทรทัศน์ 
 ปี ชื่อเรื่อง บทบาท  ค.ศ. 2022 Our Blues ยอง ชเว ฮันซู  Fall For You ชอน ซูโอ  ละครพิเศษเคบีเอส – Like Otters ซอ อูคยู  ค.ศ. 2023 Stealer: The Treasure Keeper ชิน ชังฮุน  King the Land อี โรอุน  ค.ศ. 2024 ตำนานแม่นางอ๊ก ซอง โดกยอม  ค.ศ. 2026 Yumi's Cells ซีซัน 3 ชิน ซุนรอก
# ข้อความ (ทฤษฎีวรรณกรรม)
ในทฤษฎีวรรณกรรม ข้อความ  คือวัตถุใดก็ตามที่มนุษย์สามารถอ่านได้ ไม่ว่าวัตถุนั้นจะเป็นงานวรรณกรรม ป้ายจราจร การจัดวางอาคารต่าง ๆ ในผังเมือง หรือรูปแบบความนิยมของเสื้อผ้า ข้อความถือเป็นเครื่องหมายทางสัญศาสตร์ชุดหนึ่งสำหรับให้ผู้อ่านหรือผู้สังเกตสามารถประกอบความหมายใหม่ได้หากมีความแปล (interpretant) ที่เพียงพอ สัญลักษณ์ต่าง ๆ ชุดนี้จะถูกพิจารณาความหมายจากเนื้อหาของข้อความที่รับรู้ได้ ไม่ได้พิจารณาความหมายจากรูปร่างหรือสื่อกลางที่มีข้อความนี้สื่ออยู่

ในสาขาวิชาเกี่ยวกับวรรณคดีวิจารณ์ คำว่า "ข้อความ" ยังใช้กล่าวถึงเนื้อหาที่เป็นสาระสำคัญดั้งเดิมของงานเขียนเฉพาะอย่าง กล่าวคือ ข้อความของงานคือการจัดเรียงตัวอักษรเชิงสัญลักษณ์ที่เป็นพื้นฐานตามที่เขียนไว้ตอนแรก โดยปราศจากการแก้ไข การเสื่อมโทรม การแสดงความคิดเห็น การแปล พาราเท็กซ์ และอื่น ๆ ดังนั้น เมื่อวรรณคดีวิจารณ์ถูกเชื่อมโยงกับความมุ่งหมายของข้อความ ก็หมายความว่าเชื่อมโยงกับการแยกเนื้อหาที่เป็นสาระสำคัญดั้งเดิมออกจากสิ่งใดก็ตามที่ถูกเพิ่มเข้าไปหรือลบออกจากเนื้อหานั้นทีหลังตามที่ปรากฏในเอกสารข้อความที่ให้มา ซึ่งก็คือสิ่งแทนของข้อความนั้น

เนื่องจากประวัติศาสตร์การเขียนเกิดขึ้นมาก่อนที่จะมีแนวคิดเกี่ยวกับข้อความ ข้อความส่วนมากจึงถูกเขียนโดยไม่ได้ใส่ใจแนวคิดนี้ และงานเขียนส่วนมากก็ไม่ค่อยอยู่ในประเภทต่าง ๆ ตามที่จำแนกไว้ในทฤษฎีข้อความ (text theory) แนวคิดเกี่ยวกับข้อความจะเกี่ยวข้องก็ต่อเมื่อสาร (message) ที่เขียนขึ้นนั้นมีโครงสร้างที่สมบูรณ์ครบถ้วนและต้องสามารถวิเคราะห์โดยแยกออกจากพฤติการณ์แวดล้อม (circumstance) ดั้งเดิมตอนที่สารดังกล่าวถูกสร้างขึ้นได้
# อุลุธพะนิ
อุลุธพะนิ (อักษรโรมัน: Ululudhvani) เป็นธรรมเนียมในประเทศอินเดียแถบรัฐอัสสัม, เบงกอล, โอฑิศา, เกรละ และ ทมิฬนาฑู ที่ซึ่งระหว่างพิธีสมรสหรือเทศกาลอื่น สตรีจะทำการร้องโหยหวน (ululate) เพื่อเก็นสัญลักษณ์ถึงความอุดมสมบูรณ์และความเจริญรุ่งเรือง นิยมทำเช่นกันระหว่างเทศกาลทุรคาบูชาและกาลีบูชาArunoday Natvarlal Jani (1996). Śrīharṣa. pp. 19-20.A.K. Warder (2004). Indian Kavya literature: The Wheel of Time, Volume 7, Part 2. p. 301.
# ทฤษฎีเดดอินเทอร์เน็ต
ทฤษฎีเดดอินเทอร์เน็ต  เป็นทฤษฎีสมคบคิดที่ระบุว่า เนื่องด้ายความพยายามที่ประสานงานกันและความตั้งใจ อินเทอร์เน็ตในปัจจุบันจึงประกอบด้วยกิจกรรมของบอตและเนื้อหาที่สร้างขึ้นโดยอัตโนมัติเป็นหลัก ซึ่งได้รับการจัดการโดยการดูแลจัดการตามอัลกอริทึม เพื่อควบคุมจำนวนประชากรและลดกิจกรรมของมนุษย์ให้เหลือน้อยที่สุด ผู้สนับสนุนทฤษฎีนี้เชื่อว่าบอตสังคมเหล่านี้ถูกสร้างขึ้นมาโดยเจตนา เพื่อช่วยควบคุมอัลกอริทึมและเพิ่มผลการค้นหาเพื่อควบคุมผู้บริโภค ผู้สนับสนุนทฤษฎีบางคนกล่าวหาหน่วยงานของรัฐว่าใช้บอตเพื่อควบคุมการรับรู้ของสาธารณะ วันที่ให้ไว้สำหรับ "การตาย" นี้โดยทั่วไปจะอยู่ที่ประมาณ ค.ศ. 2016 หรือ 2017 ทฤษฎีเดดอินเทอร์เน็ตได้รับความสนใจมากขึ้น เนื่องจากปรากฏการณ์ที่สังเกตได้หลายอย่างนั้นสามารถวัดปริมาณได้ เช่น ปริมาณการเข้าใช้ของบอตที่เพิ่มขึ้น แต่เอกสารทางวิชาการเกี่ยวกับเรื่องนี้ไม่ได้สนับสนุนทฤษฎีทั้งหมด
 
ต้นกำเนิดและกระจาย
ต้นกำเนิดที่แน่ชัดของทฤษฎีเดดอินเทอร์เน็ตเป็นเรื่องยากที่จะระบุได้ ใน ค.ศ. 2021 มีการตีพิมพ์โพสต์ชื่อ "Dead Internet Theory: Most Of The Internet Is Fake" ลงในฟอรัม Macintosh Cafe esoteric board ของ Agora Road โดยผู้ใช้นามว่า "IlluminatiPirate" อ้างว่าสร้างขึ้นจากโพสต์ก่อนหน้าจากบอร์ดเดียวกันและจาก Wizardchan และทำให้คำศัพท์นี้แพร่กระจายออกไปไกลกว่าอิมเมจบอร์ดเหล่านี้ในตอนแรก ทฤษฎีสมคบคิดได้รับความนิยมอย่างกว้างขวางและถูกพูดถึงในช่องยูทูบที่มีชื่อเสียงหลายช่อง คำนี้ได้รับความสนใจจากกระแสหลักมากขึ้นจากบทความในดิแอตแลนติกที่มีชื่อว่า "บางทีคุณพลาดไป แต่อินเทอร์เน็ต 'ตาย' ไปห้าปีที่แล้ว"  บทความนี้ได้รับการอ้างอิงอย่างแพร่หลายโดยบทความอื่น ๆ ในหัวข้อนี้
 
 ดูเพิ่ม 

 
 
 
 
 
 

 
 อ้างอิง